Predkladacia správa

Materiál  k oslavám  10. výročia Dňa Ústavy Slovenskej republiky  predkladá na rokovanie vlády ako iniciatívny návrh minister kultúry SR. 
1. september 1992  je nepochybne významným dňom novodobých dejín Slovenskej republiky. Je prvým krokom k potvrdeniu našej štátnosti, naplnením národných ideálov a zároveň položením základov novej občianskej spoločnosti na demokratických princípoch. 
Oslavy budú prebiehať v štyroch mestách Slovenskej republiky, ktoré reprezentujú väčšie regionálne celky.  V predvečer štátneho sviatku – 29. augusta 2002 sa na letisku v  Košiciach uskutoční otvorenie stálej expozície leteckého múzea Letectvo a  letecká technika, 31. augusta 2002 sa uskutoční slávnostný koncert v bratislavskej  Redute, dňa 2. septembra 2002 v Štátnej opere Banská Bystrica, 5. septembra 2002 oslávime tento významný štátny sviatok v Košiciach, 12. septembra 2002 v Dome umenia Fatra, Žilina a 15. septembra 2002 sa uskutoční slávnostný koncert v Moyzesovej sieni v Bratislave.  
Na  podujatiach sa predpokladá účasť prezidenta SR, ako aj vládnych a ústavných činiteľov, predstaviteľov štátnej správy a samosprávy, zástupcov významných podnikov a inštitúcií. 
Vzhľadom na celoštátny význam slávnostnej udalosti, Ministerstvo kultúry SR žiada  o zvýšenie finančných prostriedkov v kapitole rozpočtu MK SR na zabezpečenie osláv 10. výročia Dňa Ústavy SR.

Premietnutie rozpočtových prostriedkov na kultúrne podujatia k oslavám 10. výročia Dňa Ústavy SR do záväzných ukazovateľov štátneho rozpočtu na rok 2002:

Výdavky kapitoly spolu:	1 701 000,- Sk	
v tom:		
A.  Bežné výdavky spolu (600)	1 701 000,- Sk	
z toho:		
	A.4. Bežné transfery (640)	1 701 000,- Sk	
	z toho:		
	a/ príspevkovým organizáciám (641 001)        	1 571 000,- Sk	
	b/ občianskym združeniam, nadáciám,		
	politickým stranám a hnutiam (642 001)         	130 000,- Sk	
		
	D. Účelové prostriedky:		
	     mimoriadne kultúrne aktivity	130 000,- Sk  	

Materiál bol  predložený na medzirezortné pripomienkové konanie 21 ústredným orgánom štátnej správy. Odpoveď v stanovenom termíne predložilo 19 oslovených subjektov. 17 oslovených subjektov k materiálu nemalo žiadne pripomienky a 2 subjekty mali pripomienky zásadnú a obyčajnú. 
Materiál sa predkladá na rokovanie vlády s rozporným stanoviskom Ministerstva financií SR.